cyanic-selkie/wikianc huggingface dataset:
மனிதன் நிலவில் இறங்கிய நிகழ்வு குறித்த சதிக் கோட்பாடுகள்
தோற்றம்
பில் கேசிங் என்பவர் எழுதி வெளியிட்ட "வீ நெவெர் வென்ட் டு தி மூன்" (We Never Went to the Moon: America's Thirty Billion Dollar Swindle) என்கிற புத்தகம் தான் இந்த கருத்தை வலியுறுத்தி நிலவிறக்க நிகழ்வினை மறுத்து பேசிய முதல் நூலாகும். இந்த புத்தகம் 1974-ஆம் ஆண்டு வெளியிடப்பட்டது. 1969 ஆம் ஆண்டு நீல் ஆர்ம்ஸ்ட்ராங்-ம், பஸ் ஆல்ட்ரின்-ம் நிலவில் காலடி பதித்த நிலவிறக்கம் என்கிற செய்தியை தி ஃபிளாட் எர்த் சொசைட்டி என்கிற அமைப்பு தான் முதன் முதலாக மறுப்பு தெரிவித்து நாசா இந்த விஷயத்தில் பொய் சொல்கிறதென்றும் மக்களை ஏமாற்றுகின்றனர் என்றும் வாதாடியது. நாசா இந்த நிலவிறக்க நிகழ்விற்கான புகைப்படங்கள் மற்றும் வீடியோ பதிவுகளை ஹாலிவுட்டின் டிஸ்னி நிறுவனத்தின் துணையுடன் பொய்யாக நிகழ்த்திகாட்டியதென்று கூறியது. இதற்கு ஆர்தர் சி. கிளார்க் என்பவர் வரிவடிவமும் இயக்குனராக ஸ்டான்லி குப்ரிக் இருந்தார் என்றும் கூறியது. இந்த மறுப்பு மைய கருத்தை ஃபோலக்லோரிஸ்ட் லிண்டா டெக் போன்ற பலர் வலியுறுத்தினர்.
காரணங்கள்
இந்த நிலவிறக்கம் என்பது பொய் என்று வாதாடியவர்கள் அப்போதைய அமெரிக்க அரசாங்கமும், நாசா விண்வெளி ஆராய்ச்சி கழகமும் இதை செய்ததற்கு காரணமாக பல்வேறு கருத்துகளை கூறுகின்றன.
விண்வெளி போட்டி மனப்பான்மை
அந்த காலகட்டத்தில் சோவியத் யூனியனுக்கும் அமெரிக்கவிற்கும் இடையிலான விண்வெளி சாதனை போட்டியில் வென்றே ஆக வேண்டும் என்கிற மனப்பான்மையை தனது உயிர் மூச்சாக அன்றைய அமெரிக்க அரசு வைத்திருந்தது. சந்திரனுக்கு செல்வதென்பது அன்றைய காலகட்டத்தில் மிகவும் செலவு பிடிக்கதக்கதும் அதிக ஆபத்தானதுமாகும். அதற்கு எடுத்துகாட்டாக அன்றைய அமெரிக்க அதிபரான ஜான் எஃப். கென்னடி கூறிய பிரபலமான கருத்தே சான்றாகும். அன்றைய சூழலில் இருந்த பனிப்போரே இந்த நிலவிறக்க நிகழ்விற்கு முக்கிய காரணமாகும்.
பகுப்பு:விண்வெளிப் பயணம் பகுப்பு:அப்பல்லோ திட்டம்
இரிபாப்
alt=Rebab tiga tali|thumb| செயின்ட் சிசிலியாஸ் - ரெபாப் 1970 alt=3 string instruments|thumb| செயின்ட் சிசிலியாஸ் -1900 தயாவ் thumb|பிரபல இந்தோனேசிய ரெபாப் கலைஞர் நோட்டோப்ரோஜோ thumb|ஈராக்கிய ஜாவ்சா கலைஞர் சாலிஹ் ஷெமாயில் இரிபாப் (Rebab) ( ربابة ) இரிபாபா, இருபாப், இரெபெபா, இரிபாப், இரெபிபா, என பலவிதமாக உச்சரிக்கப்படும் கம்பி இசைக் கருவியாகும். இது வடக்கு ஆப்பிரிக்கா, தென்கிழக்காசியா, மத்திய கிழக்கு மற்றும் ஐரோப்பாவின் சில பகுதிகளில் இசுலாமிய வணிகப் பாதைகள் வழியாக சுதந்திரமாக பரவியது. கருவி பொதுவாக வளைவாக இருக்கும். இது 8 ஆம் நூற்றாண்டிற்குப் பிற்பகுதியில் பெயரிடப்பட்ட முதன்முதலில் அறியப்பட்ட வளைந்த கருவிகளில் ஒன்றாகும். மேலும் இது பல வளைந்த மற்றும் கம்பி வாத்தியங்களில் முதன்மையானதாக உள்ளது.
தோற்றம்
ரெபாப் அதன் பரந்த விநியோகத்துடன் தொடர்புடைய பல்வேறு வகையான இசைக் குழுக்கள் மற்றும் வகைகளில் பயன்படுத்தப்படுகிறது. மேலும் வெவ்வேறு பகுதிகளில் சற்றே வித்தியாசமாக கட்டமைக்கப்பட்டு இசைக்கப்படுகிறது. ஈரானில் அகுவாசு என்பது வியோல் காம்பாவைப் போன்ற ஒரு பெரிய கருவியாகும். அதேசமயம் மேற்கில் பயன்படுத்தப்படும் கருவி தோற்றம் சிறியதாகவும், உயர்ந்ததாகவும் இருக்கும்.
வரலாறு
இரிச்சர்ட் வாலாசெக்கின் கூற்றுப்படி, வளைந்த ரெபாப் முகமதிய கலாச்சாரத்தின் கீழ் உருவாக்கப்பட்டது. அரேபிய பெடோயின் இசையில் இது பெரிதும் பயன்படுத்தப்பட்டது. மேலும் தொடர்ந்து பயன்படுத்தப்படுகிறது. ஜோஹன் லுட்விக் பர்கார்ட் தனது பயண இலக்கியாமான டிராவல்ஸ் இன் அரேபியாவில் குறிப்பிடுகிறார்:
இது ஈராக்கில் "ஜோசா" என்று அழைக்கப்படுகிறது. இது தேங்காய் மட்டையால் செய்யப்பட்து. பாரசீக இசையில் கமஞ்சே என்ற வளைந்த கருவியும் உள்ளது. இது ஒத்த வடிவம் மற்றும் அமைப்பைக் கொண்டுள்ளது. இது இசுலாமிய வர்த்தக வழிகள் மூலம் தென்கிழக்கு ஆசியா உட்பட பல்வேறு பகுதிகளுக்கு பரவியது.
ஹசான் எக்ஸார் செனானி பிரபல ஈரானிய பாடகரும் ரெபாப் கலைஞருமாவார்.
குறிப்புகள்
பகுப்பு:கம்பி இசைக்கருவிகள்
கபில் தேவ் பிரசாத்
கபில் தேவ் பிரசாத்து (Kapil Dev Prasad) இந்தியாவின் பீகாரைச் சேர்ந்த ஒரு நெசவாளர் ஆவார். புடவைகள், போர்வைகள் மற்றும் திரைச்சீலைகளில் 'பவன் புட்டி' எனப்படும் 52 உருவங்களை நெசவு செய்து பௌத்த கலையை பிரபலப்படுத்தியதற்காக இவர் நன்கு அறியப்படுகிறார்.
வாழ்க்கை மற்றும் தொழில்
கபில் தேவ் பிரசாத் 1954 ஆம் ஆண்டில் பிறந்தார். இவரது குடும்பத் தொழில் கைத்தறி சம்பந்தப்பட்டதாகும். பீகாரில் உள்ள நாலந்தா மாவட்டத் தலைமையகத்திலிருந்து கிழக்கு-வடக்கில் 3 கிலோமீட்டர் தொலைவில் அமைந்துள்ள பாசுமன் பிகா கிராமம் என்ற சிறிய கிராமத்தில் இவர் வாழ்ந்தார். .
2023 ஆம் ஆண்டில், இவருக்கு நாட்டின் நான்காவது உயரிய விருதான பத்மசிறீ விருது வழங்கப்பட்டது.
மேற்கோள்கள்
பகுப்பு:வாழும் நபர்கள் பகுப்பு:பத்மசிறீ விருது பெற்றவர்கள் பகுப்பு:பீகார் நபர்கள்
இதயம் (திரைப்படம்)
இதயம் 1991ஆம் ஆண்டு வெளிவந்த ஓர் இந்தியத் தமிழ்த் திரைப்படமாகும். இதுவே இயக்குனர் கதிர் இயக்கிய முதல் திரைப்படமாகும். முரளியும் ஹீராவும் நடித்த இக்காதல் திரைப்படம் 1990களின் ஒரு மிகச்சிறந்த வெற்றிப்படமாகவும், பின்னர் வந்த காதல்கருத் திரைப்படங்களுக்கு ஒரு முன்னோடியாகவும் திகழ்ந்தது.
கதை
கிராமத்திலிருந்து சென்னை வந்து மருத்துவக் கல்லூரியில் சேர்ந்து படிக்கும் முரளி, தன்னுடன் படிக்கும் ஹீராவைக் காதலிக்கிறார். ஆனால் தனது தாழ்வு மனப்பான்மையாலும் கூச்ச இயல்பாலும் அதை அவரிடம் சொல்ல முடிவதில்லை. இப்பின்னணியில் அவர் ஹீராவிடம் காதலைச் சொல்ல முயலும் பல காட்சிகள் இப்படத்தில் குறிப்பிடத்தக்கன. பின்னர் ஹீரா வேறொருவரைக் காதலிக்கிறார் என்று தவறாக நினைக்கிறார், ஆனால் உண்மையில் ஹீரா தன் உடன்பிறந்தவரையும் அவரது காதலனையும் இணைக்கவே உதவி செய்கிறார்.
படிப்பை முடித்துச் செல்லும்வரை தன் காதலை அவர் சொல்வதில்லை. இறுதியாக ஹீரா இவரது காதலைப் புரிந்துகொள்ளவரும்போது முரளிக்கு இதயநோய் இருப்பதாக கண்டறியப்படுவதோடு அவரால் எந்தவொரு மகிழ்செய்தியையோ துயரச்செய்தியையோ தாங்கமுடியாது என்பதும் தெரியவருவதால் கதையில் திருப்பம் ஏற்படுகிறது.
இசை
இப்படத்தின் பின்னணி இசையையும் பாடல்களையும் இளையராஜா அமைத்துள்ளார். பாடல் வரிகளை வாலியும் பிறைசூடனும் எழுதியுள்ளனர். இப்படத்தின் அனைத்துப் பாடல்களும் மிகப்பெரும் வெற்றிப்பாடல்கள் ஆகும்.
வெளி இணைப்புகள்
பகுப்பு:1991 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:மனோரமா நடித்த திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:முரளி நடித்த தமிழ்த் திரைப்படங்கள்
மார்த்தாண்டம்பட்டி முத்துமாடசாமி கோயில்
மார்த்தாண்டம்பட்டி முத்துமாடசாமி கோயில் தமிழ்நாட்டில் தூத்துக்குடி மாவட்டம், மார்த்தாண்டம்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அயோடோமெத்தில்துத்தநாக அயோடைடு
அயோடோமெத்தில்துத்தநாக அயோடைடு (Iodomethylzinc iodide) என்பது சிம்மான்சு-சிமித் வினையில் செயல்படும் செயல்திறன் மிக்க ஒரு வினையாக்கியாகும். உதாரணமாக, ஈரயோடோ மீத்தேன் மற்றும் துத்தநாக- தாமிர இரட்டை  வினையில் உருவாகும் மூலநிலை அயோடோமெத்தில்துத்தநாக அயோடைடு வளைய எக்சேனுடன் வினைபுரிந்து  நார்கரேனைக் கொடுக்கிறது.
ஈரசோமீத்தேனுடன் துத்தநாக அயோடைடு வினைபுரிவதாலும்  அயோடோமெத்தில்துத்தநாக அயோடைடைத் தயாரிக்க முடியும் அல்லது மெத்திலீன் அயோடைடுடன் ஈரெத்தில்துத்தநாகத்தை வினைபுரியச் செய்வதாலும் இச்சேர்மத்தைத் தயாரிக்க முடியும்.
மேற்கோள்கள்
பகுப்பு:அயோடைடுகள் பகுப்பு:கரிம துத்தநாகச் சேர்மங்கள்
அன்னவாசல் காளியம்மன் கோயில்
அன்னவாசல் காளியம்மன் கோயில் தமிழ்நாட்டில் நாகபட்டினம் மாவட்டம், அன்னவாசல் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காளியம்மன் சன்னதியும், விநாயகர், முருகன், வீரன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் பால்குடம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஏக் தி தாயன்
ஏக் தி தாயன் என்பது 2013 ஆம் ஆண்டு ஏப்ரல் மாதம் வெளியான இந்தித் திரைப்படம். இதை கண்ணன் ஐயர் இயக்கியுள்ளார். இம்ரான் ஹாஷ்மி, கொங்கோனா சென் சர்மா, ஹுமா குரேஷி ஆகியோர் முன்னணி வேடங்களில் நடித்துள்ளனர், ஏக்தா கபூர், ஷோபா கபூர், விஷால் பரத்வாஜ், ரேகா பரத்வாஜ் ஆகியோர் இணைந்து தயாரித்துள்ளனர். மாயமந்திரங்களையும் பேய்களையும் கொண்டு திரைக்கதை நகர்கிறது,
மேற்கோள்கள்
பகுப்பு:2013 இந்தித் திரைப்படங்கள் பகுப்பு:இந்தித் திரைப்படங்கள் பகுப்பு:2013 திகில் திரைப்படங்கள்
குர்து பெண்கள்
குர்து பெண்கள் (குர்தி மொழி: ژنانی کورد) அரபுச் சமூகப் பெண்கள் அல்லாது, பாரம்பரியமாக குர்து பெண்கள், ஆண்களுக்கு இணையாக சமூகம் மற்றும் அரசியலில் முக்கியப் பங்கு வகிக்கின்றனர். பொதுவாக குர்திஷ் சமூகத்திற்குள் உள்ள முற்போக்கான இயக்கங்கள் காரணமாக குர்து பெண்களின் உரிமைகள் மற்றும் சமத்துவம் 21ம் நூற்றாண்டில் வியத்தகு முறையில் மேம்பட்டுள்ளது. பெண்கள் முன்னேற்றம் இருந்தபோதிலும், குர்திஷ் மற்றும் சர்வதேச பெண்கள் உரிமை அமைப்புகள் பாலின சமத்துவமின்மை, கட்டாயத் திருமணங்கள், ஆணவக் கொலைகள் மற்றும் ஈராக் குர்திஸ்தானில், பெண் பிறப்புறுப்புச் சிதைவு தொடர்பான சர்ச்சைகள் இருந்து கொண்டே உள்ளது.
துருக்கியில் குர்து இனப் பெண்கள்
1919ல், குர்திஷ் பெண்கள் இஸ்தான்புல் நகரத்தில் "குர்திஷ் பெண்களின் முன்னேற்றத்திற்கான சமூகம்" என்ற தங்களது முதல் அமைப்பை உருவாக்கினர்.
1925-1937 கிளர்ச்சிகளின் போது, இராணுவம் குர்திஷ் பெண்களை குறிவைத்தது, அவர்களில் பலர் கற்பழிப்பு மற்றும் துஷ்பிரயோகத்தில் இருந்து தப்பிக்க தற்கொலை செய்து கொண்டனர்.
2002ல் இருந்து துருக்கியில் இஸ்லாமிய பழமைவாத நீதி மற்றும் மேம்பாட்டுக் கட்சி (AKP) அதிகாரத்திற்கு வந்தது. அது சமூகத்தில் பெண்களின் பங்கு பற்றிய ஒரு பிற்போக்குத்தனமான நிகழ்ச்சி நிரலைக் கொண்டு வந்தது. துருக்கி அதிபர் ரசிப் தைய்யிப் எர்டோகன் "தாய்மையை நிராகரிக்கும் ஒரு பெண், வீட்டைச் சுற்றி இருப்பதைத் தவிர்த்து, தனது வேலை மற்றும் வாழ்க்கை எவ்வளவு வெற்றிகரமாக இருந்தாலும் குறைபாடுடையவள், முழுமையற்றவள்" என இழிவான முறையில் தெரிவித்தார்.
சமகால வளர்ச்சிகள்
1978ல் குர்திஸ்தான் தொழிலாளர் கட்சி (PKK) நிறுவப்பட்டதிலிருந்து குர்திஷ் பெண்களிடையே அதிக ஆர்வத்தை ஈர்த்துள்ளது. பெண்கள் இக்கட்சியின் ஒருங்கிணைந்த பகுதியாக குர்து பெண்கள் இருந்தனர். இக்கட்சியில் பெண்கள் சேர்வதற்கான உந்துதல் பின்வருமாறு விவரிக்கப்பட்டுள்ளது: "பெண்கள் வறுமையிலிருந்து தப்பிக்க குர்திஸ்தான் தொழிலாளர் கட்சியில் இணைகிறார்கள். குடும்ப வன்முறை மற்றும் பெண்களுக்கு வாய்ப்புகள் குறைவாக இருக்கும் பழமைவாத சமூகத்திலிருந்து அவர்கள் வெளியேறுகிறார்கள். பெண் போராளிகள் பல்கலைக்கழக பட்டதாரிகளாக உள்ளனர். அவர்கள் குர்திஷ் வரலாறு மற்றும் ஓகாலன் ஆகியவற்றைப் படிக்கிறார்கள். அதே போல் குர்திசுத்தான் தொழிலாளர் கட்சியின் அடிப்படையிலான மார்க்சிஸ்ட் கோட்பாடுகள், மேலும் சண்டையிடுவதை ஒரு உடல் பயிற்சியாகவும் மற்றும் ஒரு அறிவுசார் பயிற்சியாகவும் கருதுகின்றனர். பலர் சிறையில் உள்ள உறவினர்கள் காரணமாக இணைகிறார்கள். மேலும் சிலர் சிறையைத் தவிர்ப்பதற்காக இணைகிறார்கள்."
1990களின் நடுப்பகுதியில், ஆயிரக்கணக்கான பெண்கள் குர்திசுத்தான் தொழிலாளர் கட்சியில் சேர்ந்தனர், மேலும் துருக்கியின் முக்கிய ஊடகங்கள் அவர்களை "விபச்சாரிகள்" என்று இழிவுபடுத்தும் பிரச்சாரத்தைத் தொடங்கின. 1996ம் ஆண்டில், குர்திஷ் பெண்கள் தங்கள் சொந்த பெண்ணிய சங்கங்கள் மற்றும் ரோசா மற்றும் ஜூஜின் போன்ற பத்திரிகைகளை உருவாக்கினர். 2013ல், தி கார்டியன் நாளிதழ், 'துருக்கியில் குர்திஷ் பெண் கைதிகளை பலாத்காரம் மற்றும் சித்திரவதை செய்வது கவலையளிக்கும் வகையில் பொதுவானது' என்று கூறியது.
இருப்பினும் எட்டு குர்து இனப் பெண்கள் 2007 துருக்கி நாடாளுமன்றத் தேர்தலில் சுயேட்சை வேட்பாளர்களாக வெற்றி பெற்றனர். அவர்கள் துருக்கிய நாடாளுமன்றத்தில் நுழைந்த பிறகு ஜனநாயக சங்கக் கட்சியில் சேர்ந்தனர்.
2012ல் குர்து சார்பு கொண்ட பெண்ணிய மக்கள் ஜனநாயகக் கட்சி நிறுவப்பட்டது. பாலினப்படுகொலை மற்றும் நிறுவன ரீதியான பாலின பாகுபாடுகளை களைய மகளிர் நல அமைச்சகம் உறுதியளிக்கிறது. பொறுப்பு மற்றும் பிரதிநிதி அலுவலகத்தின் அனைத்து நிலைகளுக்கும் பெண் மற்றும் ஆண் இணைத் தலைவர்கள் உள்ளனர். 2015 நாடாளுமன்றத் தேர்தலில் பெண்ணியவாத (அத்துடன் LGBT) வேட்பாளர்களுடன் பெண்ணிய மக்கள் ஜனநாயகக் கட்சி கூட்டு சேர்ந்தது. ஜூன் 2015 தேர்தலில் பெண்ணிய மக்கள் ஜனநாயகக் கட்சியின் வெற்றி பன்னாட்டுப் பத்திரிகைகளில் "புரட்சிகரமானது" என்று பாராட்டப்பட்டது.
டிசம்பர் 2016ல், தி நியூயார்க் டைம்ஸ் நாளிதழ், துருக்கிய குர்திஸ்தானின் நிலைமையை, "துருக்கியில் குர்து பெண்கள் மீதான ஒடுக்குமுறை, பாலின சமத்துவத்தின் புகலிடத்தை அச்சுறுத்துகிறது" என்று தலைப்புச் செய்தியாக வெளியிட்டது. தியர்பாகிர் பல்கலைக்கழகத்தின் சட்டப் பேராசிரியரும், குர்திசுத்தான் தொழிலாளர் கட்சி விமர்சகருமான வஹாப் கோஸ்குன், அபோயிஸ்ட் குர்து கட்சிகள் பெண்களை ஊக்குவிப்பது துருக்கி முழுவதும் தாக்கத்தை ஏற்படுத்தியுள்ளது என்று ஒப்புக்கொள்கிறார்: "மேற்கு துருக்கியிலும் அதிகமான பெண் வேட்பாளர்களை அறிவிக்க மற்ற அரசியல் கட்சிகளையும் இது பாதித்தது. இது சமூக வாழ்வில் பெண்களின் தெரிவுநிலையையும், அரசியல் வாழ்வில் பெண்களின் செல்வாக்கையும் அதிகரித்துள்ளது." இதனால் துருக்கியின் ஆளும் இஸ்லாமிய பழமைவாத நீதி மற்றும் மேம்பாட்டுக் கட்சியிலும் கூட பெண் அரசியல் வேட்பாளர்கள் கணிசமாக அதிகரித்து வருகின்றனர்.
குர்துகள் ஆதிக்கம் செலுத்தும் தென்கிழக்கில், பெண்கள் மத்தியில், 2000ம் ஆண்டில் கல்வியறிவின்மை விகிதம் ஆண்களை விட கிட்டத்தட்ட மூன்று மடங்கு அதிகமாக இருந்தது. குறிப்பாக நாட்டின் கிழக்கில் நிலைமை மோசமாக உள்ளது.
மேலும் தென்கிழக்கு துருக்கியில், பிபிசியின் அறிக்கையின்படி, அனைத்து திருமணங்களில் கிட்டத்தட்ட கால் பங்கு பலதார மணம் கொண்டதாக உள்ளது. துருக்கியில் இது சட்டவிரோதமானது என்றாலும், நடைமுறையில் பலதார மணம் தொடர அனுமதிக்கப்படுகிறது. தென்கிழக்கு அனத்தோலியா போன்ற தொலைதூரப் பகுதிகளில், "பாரம்பரியம் மற்றும் பழக்கவழக்கங்களில் தலையிடுவதன் மூலம் துருக்கி குர்து பிரிவினைவாதிகளை எதிர்க்கும் அபாயம் உள்ளது" என்று பிபிசியில் நிக் ரீட் எழுதினார். பலதார திருமணம் தடைசெய்தாலும், "ஆழ்ந்த மத நம்பிக்கை மற்றும் கிராமப்புற குர்து பிராந்தியமான தென்பகுதியில் பலதார திருமணம் பரவலாக உள்ளது" என்றும் நியூயார்க் டைம்ஸ் குறிப்பிட்டுள்ளது.
சிரியாவில் குர்து இனப் பெண்கள்
சிரிய உள்நாட்டுப் போரின் போது, வடக்கு சிரியாவில் உள்ள குர்து மக்கள் வசிக்கும் ரோஜாவா எனப்படும் சிரியா குர்திஸ்தான் பகுதி சுயாட்சியைப் பெற்றது. இங்கு முற்போக்கு ஜனநாயக யூனியன் கட்சி (PYD) அதிகாரத்தில் உள்ளது. குர்து பெண்கள் ரோஜாவாவில் ஆயுதம் மற்றும் ஆயுதமற்ற அமைப்புகளைக் கொண்டுள்ளனர். மேலும் பெண்களின் உரிமைகளை மேம்படுத்துவது அரசியல் மற்றும் சமூக நிகழ்ச்சி நிரலின் முக்கிய மையமாகும். பெண்கள் பாதுகாப்பு பிரிவுகளில் (YPJ) உள்ள குர்திஷ் பெண் போராளிகள் கோபானி முற்றுகையின் போது முக்கிய பங்கு வகித்தனர் மற்றும் சிஞ்சார் மலைப்பகுதிகளில் சிக்கித் தவிக்கும் யாசிதி மக்ககளை மீட்பதில் முக்கிய பங்கு வகித்தனர். சிரியாவில் குர்து ஜனநாயக ஒன்றியக் கட்சியின் (PYD) பெண்கள் போர்ப் படையாக அங்கீகரிக்கப்பட்டுள்ளது. பெண்கள் பாதுகாப்பு பிரிவுகள் (YPJ) என்று அழைக்கப்படும் இந்த படை போர்க்களத்தில் அவர்களின் துணிச்சலுக்காக பாரட்டபட்டது. குர்து பெண் வீரர்கள் 100க்கும் மேற்பட்ட இசுலாமிய அரசுப் போராளிகளை கொன்றது. இஸ்லாமிய அரசுப் போராளிகளுக்கு எதிராகப் போராடும் குர்து படையில் 40% வரை குர்து பெண்களால் ஆனது.
சிரியாவின் சிவில் சட்டங்கள் ரோஜாவாவில் செல்லுபடியாகும், அவை ரோஜாவாவின் அரசியலமைப்புடன் முரண்படவில்லை. இருப்பினும் பெண்களுக்கு முழுமையான சமத்துவத்தை அறிவிக்கப்பட்டதுடன், கட்டாயத் திருமணம் மற்றும் பலதார மணம் ஆகியவற்றிற்கு தடை விதிக்கப்பட்டது. சிரிய வரலாற்றில் முதன்முறையாக, சிவில் திருமணம் அனுமதிக்கப்படுகிறது மற்றும் ஊக்குவிக்கப்படுகிறது. இது ஒரு மதச்சார்பற்ற திறந்த சமூகத்தை நோக்கிய குறிப்பிடத்தக்க நகர்வு மற்றும் வெவ்வேறு மத பின்னணியில் உள்ள மக்களிடையே கலப்புத் திருமணத்தை ஊக்குவிக்கிறது.
குழந்தை திருமணம், பலதார மணம் மற்றும் கவுரவக் கொலைகள் போன்றவற்றைக் குறைப்பதற்கான சட்ட முயற்சிகள் விரிவான பொது விழிப்புணர்வு பிரச்சாரங்களால் ஆதரிக்கப்படுகின்றது. ஒவ்வொரு நகரத்திலும் கிராமத்திலும் பெண்கள் இல்லம் அமைக்கப்பட்டுள்ளது. இவை பெண்களால் நடத்தப்படும் சமூக மையங்கள், குடும்ப வன்முறை, பாலியல் வன்கொடுமை மற்றும் பிற வகையான தீங்குகளில் இருந்து தப்பியவர்களுக்கு சேவைகளை வழங்குகின்றன. இந்த சேவைகளில் ஆலோசனை, குடும்ப மத்தியஸ்தம், சட்ட ஆதரவு மற்றும் பெண்கள் மற்றும் குழந்தைகளுக்கான பாதுகாப்பான வீடுகளை ஒருங்கிணைத்தல் ஆகியவை அடங்கும். பொருளாதார சுதந்திரம் மற்றும் சமூக வலுவூட்டல் திட்டங்கள் குறித்த வகுப்புகளும் பெண்கள் இல்லங்களில் நடத்தப்படுகின்றன.
ரோஜாவாவில் உள்ள அனைத்து நிர்வாக உறுப்புகளுக்கும் ஆண் மற்றும் பெண் இணைத் தலைவர்கள் இருக்க வேண்டும், மேலும் ரோஜாவாவில் உள்ள எந்த ஆளும் குழுவின் உறுப்பினர்களில் நாற்பது சதவிகிதம் பெண்களாக இருக்க வேண்டும். ரோஜாவா மாகாணத்தில் உள்ள அசாயிஷ் போலீஸ் படையில் 25 சதவீதம் பேர் பெண்கள் என மதிப்பிடப்பட்டுள்ளது. மேலும் அசாயிஷில் சேருவது குர்திஷ் இன மற்றும் அரபு இன பெண்களுக்கு மிகவும் ஆணாதிக்க பின்னணியில் இருந்து தனிப்பட்ட மற்றும் சமூக விடுதலைக்கான மிகப்பெரிய செயலாக சர்வதேச ஊடகங்களில் விவரிக்கப்படுகிறது.
"பெண்களை அடைத்து வைத்திருக்கும் மரியாதை அடிப்படையிலான மத மற்றும் பழங்குடி விதிகளை உடைக்க முயற்சிப்பது" என்ற முற்போக்கு ஜனநாயக யூனியன் கட்சியின் அரசியல் நிகழ்ச்சி நிரலானது சமூகத்தின் பழமைவாத பகுதிகளில் சர்ச்சைக்குரியதாக உள்ளது.
வெளி இணைப்புகள்
பகுப்பு:குர்து மக்கள் பகுப்பு:குர்திஸ்தான் பகுப்பு:பெண்கள்
டேவிசு ஆக்சிசனேற்றம்
டேவிசு ஆக்சிசனேற்றம் (Davis oxidation) என்பது கீட்டோன்கள் அல்லது எசுத்தர்களிலிருந்து α-ஐதரக்சிலேற்றம் பெற்ற சேர்மங்களை உருவாக்கும் கரிம வேதியியல் வினையாகும். டேவிசு வினையாக்கி அல்லது இதையொத்த வேறு ஆக்சாசிரிடின் வினையாக்கிகள் இதற்காகப் பயன்படுத்தப்படுகின்றன. கீட்டோன் அல்லது எசுத்தரிலிருந்து அவற்றுடன் தொடர்புடைய ஈனோலேட்டை உருவாக்குவதற்காக காரச் சூழலில் வினை நிகழ்த்தப்படுகிறது. இந்த வினை அமைடுகளுக்கு வேலை செய்வதாகக் காட்டப்பட்டுள்ளது.
வழிமுறை
முதலில் காரமானது கீட்டோன் அல்லது எசுத்தரை அதனுடன் தொடர்புடைய ஈனோலேட்டாக மாற்றுகிறது. பின்னர், ஈனோலேட்டு எதிர்மின் அயனி ஒரு மின்னணு மிகுபொருளாக ஆக்சாசிரிடினின் ஆக்சிசனை எசு.என்2 எனப்படும் மின்னணு பதிலீடு இரு மூலக்கூற்று பொறிமுறையில் தாக்கி, ஓர் அரையிமைன்  இடைநிலையை உருவாக்குகிறது. இந்த இடைநிலை பின்னர் ஒரு சல்பினிமைனாகப் பிரிக்கப்பட்டு, புரோட்டானேற்ற வினைக்குப் பின்னர் விரும்பிய α-ஐதராக்சிகீட்டோன் அல்லது α-ஐதராக்சியெசுத்தர் உருவாக்கப்படுகிறது.
மேற்கோள்கள்
பகுப்பு:பெயர் வினைகள்
எண்மூர்த்தம்
எண்மூர்த்தம் எண்ணுரு அட்டமூர்த்தி என்பது சிவனின் எட்டுத் திருவுருவங்களைக் குறிக்கும் சொல்லாடல் ஆகும்.
வடமொழி இலக்கியங்கள்
இருக்கு வேதத்தில் உருத்திரனாக தோற்றம் பெறும் சிவன், சுவேதாசுவதர உபநிடதத்திலும் பின் யசுர்வேதத்தில் பெருந்தெய்வமாக வளர்ந்து நிற்கின்றார். சதபதப் பிரமாணமானது, பவன், உருத்திரன், வீமன். மாதேவன், சர்வன், பசுபதி, உக்கிரன், ஈசானன் முதலான எட்டுத் திருப்பெயர்களால் ஈசனைக் குறிப்பாக அழைக்கின்றது. இவை, காற்று, நீர், வானம், பூமி, தீ, சூரியன், சந்திரன், ஆதன் எனும் எட்டுப் பொருட்களையும் மறைகுறியாய்ச் சொல்வதென்பர். இலிங்க புராணத்திலும் (2.13.03 - 2.13.18), பிற்கால சிவ மகிமா தோத்திரத்திலும் (சுலோகம் 28 ), இவ்வெண்ணுரு பற்றிய குறிப்புகளைக் காண முடிகின்றது. சிவாகமங்கள் இந்த எட்டுப் பருண்மைகளுக்கும் ஈசனது எட்டு வடிவங்களாகப் பெருவடிவம் கொடுத்தன.
தமிழ் இலக்கியங்கள்
தமிழ்ச் சைவ இலக்கியங்களில், இவ்வெண்ணுரு பற்றிய குறிப்புகளை அடிக்கடி காணமுடிகின்றது. ""நிலனீர் நெருப்புயிர் நீள்விசும்பு நிலாப்பகலோன், புலனாய மைந்தனோ டெண்வகையாய்ப் புணர்ந்துநின்றான்"" என்கின்றது திருவாசகம். ""அட்டமூர்த்திக்கு என் அகநெக ஊறும் அமிழ்தினுக்கு" என்று திருப்பல்லாண்டும் இன்னும் தேவாரத் திருமுறைகளும் பற்பலவாகப் போற்றுகின்றன.
திருவுருக்கள்
ஐம்பூதங்களுடன், ஞாயிறு, நிலவு, ஆன்மா எனும் மூன்று பொருள் இணைத்து மொத்தம் எண்பொருள் ஆனது. ஐம்பூதங்களே பூவுலகில் அனைத்துக்கும் ஆதாரமாவது இந்து மெய்ஞ்ஞானத்தின் நம்பிக்கை. அவற்றுடன், மானுட வாழ்க்கைக்கு அவசியமான ஞாயிறும், அதன் கதிரை மீலத்தரும் நிலவும், இவை அனைத்தும் கூடுவதால் இயங்கும் ஆன்மாவும் இறைவனின் திருவுருவங்களே என்ற மூதிகம், "சர்வம் சிவமயம்" என்ற சைவக்கோட்பாட்டுக்கு அடித்தளமாகின்றன.
வெளி இணைப்புக்கள்
பகுப்பு:சைவம் பகுப்பு:சைவ சித்தாந்தம்
மஞ்சள் வரி காகிதக் குளவி
மஞ்சள் வரி காகிதக் குளவி (Ropalidia marginata) என்பது பழைய உலகைச் சேர்ந்த காகிதக் குளவி இனத்தைச் சேர்ந்த குளவி வகை ஆகும். இது சமூக உயிரினமாக கூட்டாக வாழும் இயல்பைக் கொண்டது. இவற்றில் ராணிக் குளவி, பெண் குளவி, ஆண் குளவி, வேலைக்காக் குளவி போன்ற வேறுபாடுகள் உண்டு. இதன் கூடு காகிதத்தைப் போன்ற இழைகளால் அமைக்கப்பட்டிருக்கும். அவை தேன்கூட்டை ஒத்த அறுகோண வடிவில் அறைகள் கொண்டதாக இருக்கும். மூடப்படாத இந்தக் கூட்டுக் கூடு ஒன்று அல்லது இரண்டு முனைகளில் ஒட்டியிருக்கும்.
வசிட்டரும் அருந்ததியும்
வசிட்டரும் அருந்ததியும் (Mizar and Alcor) சப்தரிசி மண்டலத்தின் ஒரு பகுதியான விண்மீன் குழுவாகும். சப்தரிசி மண்டலம் வடக்கு வானில் இரவு நேரத்தில் மிக எளிதாக அடையாளம் காணக்கூடிய நட்சத்திரக் கூட்டங்களில் ஒன்று. அதன் ஒரு பகுதியான வசிட்டர் விண்மீண் குடும்பத்தில் நான்கு விண்மீன்களும் அருந்ததி விண்மீன் குடும்பத்தில் இரண்டு விண்மீன்களும் உள்ளன.
ஐந்து பந்து
thumb|கட்டைப் பருந்து - பாட்டுடன் ஆடப்படும் அடி-விளையாட்டு thumb|காது குடையுது - பாட்டுடன் ஆடப்படும் அடி-விளையாட்டு ஐந்து-பந்து என்னும் விளையாட்டை அஞ்சுபந்து என்றும் கூறுவர்.
வசிட்டரும் அருந்ததியும்
புராணக் கதை
புராதன காலத்தில் பூமியில் வாழ்ந்ததாக கூறப்படும் மிகச் சிறந்த பிரம்மரிசிகள் (முனிவர்கள்) ஏழு பேரும் (சப்த ஏழு) வானில் நட்சத்திரங்களாக ஒளி வீசுகிறார்கள். அந்த பிரம்மரிசிகள் கிரது, புலஹ, புலஸ்த்ய, அத்திரி, அங்கிரஸ், வசிட்டர், மரீசி என்பனவாகும். இந்த சப்தரிசி மண்டலத்தில் ஏழு நட்சத்திரத்தில் ஒரு நட்சத்திரத்திற்கு அருகில் எட்டாவதாக இன்னும் ஒரு நட்சத்திரம் உண்டு. அந்த இரண்டு நட்சத்திரங்கள் வசிட்டரும் அவர் மனைவி அருந்ததியும் என்றும் ஐதீகம் உண்டு. ஏனைய ஆறு ரிசிகள் சபலத்தால் ரம்பா, மேனகை, ஊர்வசி போன்ற வான தேவதைகளிடம் நிலை தடுமாறியிருந்தவர்கள். இவர்களின் மனைவிமார்களும் இந்திரனைப் பார்த்து தன்னிலை மறந்தவர்கள். ஆனால் வசிட்டரும், அருந்ததியும் விதிவிலக்கானவர்கள். எனவே அவர்கள் எப்போதும் இணைந்தே இருக்கிறார்கள். அவர்களைப் பார்த்து வாழ்க்கையில் இணைபிரியாது வாழவேண்டும் என்பதற்காய் திருமணங்களின் போது புதுமணத் தம்பதிகளுக்கு வானில் அருந்ததி பார்த்து ஆசி பெறும் விழுமிய நிகழ்வும் நடைபெறுகின்றது.
ஐந்து பந்து
இது பந்தாட்டம் அன்று. பட்டவர் மற்றவர் கையில் அடிக்கும் இருவர் ஆட்டம்.
வசிட்டரும் அருந்ததியும்
வானியல் சான்றுகள்
வானியலில் வசிட்டர் நட்சத்திரம் மிஸார் எனவும், அருந்ததி அல்கோர் எனவும் அழைக்கப்படுகிறது. வசிட்டரும், அருந்ததியும் இரட்டை நட்சத்திரங்கள் அல்ல. ஆனால் ஒவ்வொன்றும் தனித்தனியே இரட்டை நட்சத்திரங்கள். அதிலும் மிஸார் என அழைக்கப்படும் வசிஷ்ட நட்சத்திரம் தான் வானியல் வரலாற்றில் முதலில் கண்டுபிடிக்கப்பட்ட இரட்டை நட்சத்திரம். 35,000 மில்லியன் மைல்கள் இடைவெளியில் மிஸார் ஏ, மிஸார் பி என்ற இரு நட்சத்திரங்களும் ஒன்றை ஒன்று சுற்றிக் கொள்கின்றன.
ஐந்து பந்து
அடிக்கும்போது அடிப்பவர் பாடும் பாட்டு
எதிராளி சோரும்போது சட்டென்று சொல்லிவிட்டு அடிப்பர்.
வசிட்டரும் அருந்ததியும்
வானியல் சான்றுகள்
சப்தரிசி மண்டலத்தில் உள்ள ஏழு நட்சத்திரங்களும் வெறுபட்ட தன்மையுடையன. துபே, அல்கெய்ட், மிஸார் மேராக், ஃபெக்டா, மெக்ரஸ் வரிசையில் ஒன்றைவிட ஒன்று மங்கலானது. துபே சற்று செம்மஞ்சள் நிறம் கொண்ட 5000 பாகை செல்சியஸ் வெப்ப நிலை கொண்டதாகும். மற்றவை வெண்மை நிறமுடைய 18,000 பாகைக்கும் மேலான வெப்ப நிலை உள்ளவை. சப்தரிசி மண்டலத்தில் உள்ள ஒவ்வொரு நட்சத்திரமும் வெற்வேறான திசைகளில் அதிவேகமாகப் பயணம் செய்கின்றன.
ஐந்து பந்து
அடிக்கும்போது அடிப்பவர் பாடும் பாட்டு
அடித்துவிட்டால் மீண்டும் ஐந்து முறை அடிக்கலாம்.
ஐந்து தொடர் முறையில் அடிக்க முடியாவிட்டால் ஆட்டம் கை மாறும்.
வசிட்டரும் அருந்ததியும்
வானியல் சான்றுகள்
சப்தரிசி மண்டலத்தின் முதல் இரண்டு நட்சத்திரங்களான துபே, மெராக்சையும் இணைக்கும் கற்பனைக்கோடு தற்போதுள்ள துருவ நட்சத்திரமான போலாரிஸ்க்கை காட்டுவதனால் இவற்றை காட்டிகள் என அழைக்கப்படுகின்றது. பூமியின் சுழற்சி அச்சு இதனை நோக்கித் தான் அமைந்துள்ளது. இதனால் மற்ற நட்சத்திரங்கள் பூமியின் நகர்வுக்கு ஏற்ப இடம் மாறினாலும் துருவ நட்சத்திரம் ஒரே இடத்தில் தான் இருக்கும்.
இவற்றையும் பார்க்கவும்
பகுப்பு:விண்மீன்கள் பகுப்பு:தமிழர் வானியல்
ஐந்து பந்து
அடிக்கும்போது அடிப்பவர் பாடும் பாட்டு
பழமேறியவர் அடிப்பது, பட்டவர் தப்புவது என்ற முறையில் விளையாடப்படும் கூர்மைத்திற விளையாட்டு (Agility Game) இது.
காட்சியகம்
பகுப்பு:தமிழர் விளையாட்டுகள்
பெத்தோங், தாய்லாந்து
பெத்தோங் (மலாய்: Betong; ஆங்கிலம்: Betong அல்லது Betung; தாய்: เบตง; bēː.tōŋ; சீனம்: 勿洞) என்பது தெற்கு தாய்லாந்தில், மலேசியா-தாய்லாந்து எல்லைக்கு அருகில் உள்ள ஒரு நகரமாகும். இந்த நகரம் பாங்காக்கிற்கு தெற்கே 1,590 கி.மீ. தொலைவில் உள்ளது. மேலும் 2023-ஆம் ஆண்டு புள்ளிவிவரங்களின்படி 29,935 மக்கள் தொகையைக் கொண்டுள்ளது.
இந்த நகரம் தாய்லாந்தின் தெற்கு முனை நகரமாக இருந்தாலும், மலேசிய மாநிலமான பேராக் மாநிலத்தின் எல்லையில், மிக அருகாமையில் அமைந்து இருப்பதால், மலேசியச் சுற்றுலாப் பயணிகளின் இடையே மிகவும் பிரபலமாக உள்ளது.
பெத்தோங் நகரம், யாலா (Yala) நகரத்தில் இருந்து 140 கி.மீ. தொலைவில் உள்ளது. இந்த நகரம் மலேசிய மாநிலங்களான பேராக் மற்றும் கெடா மாநிலங்களுடன் எல்லையைக் கொண்டுள்ளது. மேலும் இது மலேசியர்களுக்கான பிரபலமான சுற்றுலா தலங்களில் ஒன்றாகவும் விளங்குகிறது.
நிலவியல்
நிலவியல் அடிப்படையில் பெத்தோங் நகரம் ஒரு பள்ளத்தாக்குப் பகுதியில் அமைந்துள்ளது. தொலைவில் இருந்து பார்க்கும் போது மலைகளால் சூழப்பட்ட ஒரு குளம் போல் தெரியும். பெத்தோங்கின் மையப் பகுதியில் உள்ள முக்கியமான இடம், பெத்தோங் கால்வாய் (Betong Canal) ஆகும்.
இந்தக் கால்வாய் மேற்கில் இருந்து கிழக்கு நோக்கிப் பாய்ந்து பட்டாணி ஆற்றில் சங்கமிக்கிறது. பள்ளத்தாக்கின் நிலப்பரப்பு காரணமாக, பெத்தோங்கைச் சுற்றியுள்ள பகுதி யாலா மற்றும் தெற்குப் பகுதியான பட்டாணி ஆற்றின் பிறப்பிடமாகவும் விளங்குகிறது.
இங்கு பேங் லாங் அணை (Bang Lang Dam) உள்ளது. இது தென் எல்லை மாநிலங்களுக்கு மின்சார உற்பத்தி வழங்கி வருகிறது. யாலா நகரின் வெள்ளப் பிரச்சினையையும் ஓரளவிற்குத் தீர்க்கிறது. பெத்தோங்கில் ஆண்டு முழுவதும் மூடுபனி இருக்கும். எனவே "மூடுபனி மற்றும் அழகான பூக்கள் உள்ள நகரம்" (A city in fog and beautiful flowers) எனும் புனைப்பெயரையும் பெற்றது.
சொற்பிறப்பியல்
பெத்தோங் என்ற பெயர் உண்மையில் தாய் மொழிச் சொல் அல்ல. இதன் அசல் மலாய் பெயர் 'மூங்கில்' என்று பொருள்.
வரலாறு
1939 செப்டம்பர் 30-ஆம் தேதி, தெசபன் தம்போன் (Thesaban Tambon) எனும் துணை மாவட்ட நகராட்சி அமைக்கப்பட்டபோது, இந்த நகரம் உள்ளூர் நிர்வாக ஆட்சியாக உருவாக்கப்பட்டது. 20 பிப்ரவரி 2004-இல் இந்த நகரம் தெசபன் மியூயாங் (Thesaban Mueang) எனும் நகராட்சி நிலைக்கு மேம்படுத்தப்பட்டது.
பொருளாதாரம்
பெத்தோங் நகரின் பொருளாதாரத்தின் முக்கிய இயக்கியாக சுற்றுலாத் துறை விளங்குகிறது. மார்ச் 2022-இல், பெத்தோங் நகரில், வணிக வானூர்திகளுக்கான வானூர்தி நிலையம் திறக்கப்படும் வரையில், மேற்கத்திய சுற்றுலாப் பயணிகளின் வருகை அதிகமாக இல்லை.[4]
இந்த நகரத்தில் 3,000 முதல் 5,000 வரையிலான பாலியல் தொழிலாளர்கள் வசிப்பதாகவும்; அவர்களில் பெரும்பாலோர் மலேசியச் சுற்றுலாப் பயணிகளுக்கு சேவைகள் செய்வதாகவும் அறியப்படுகிறது. 2014-ஆம் ஆண்டில், 466,913 வெளிநாட்டினர் பெத்தோங்கிற்கு வருகை தந்தனர். இதன் மூலம் 2,130 மில்லியன் பாட் வருவாய் கிடைத்தது. 2016-இல் சுற்றுலாப் பயணிகளின் எண்ணிக்கை 700,000-ஆக உயர்ந்தது.
வெளி இணைப்புகள்
பகுப்பு:தாய்லாந்து நாட்டிலுள்ள ஊர்களும் நகரங்களும் பகுப்பு:தாய்லாந்துப் புவியியல்
நார்கரேன்
நார்கரேன் அல்லது இருவளைய [4.1.0] எப்டேன் (Norcarane, or bicyclo[4.1.0]heptane) என்பது நிறமற்ற ஒரு நீர்மமாகும். சிம்மான்சு-சிமித் வினையின் மூலமாக இந்தச் சேர்மம் தயாரிக்கப்படுகிறது. இவ்வினையில் ஈரயோடோமீத்தேன் மற்றும் துத்தநாக- தாமிர இரட்டை, ஈரெத்தில் ஈதரில் உள்ள வளைய எக்சேன் மீது வினைபுரிகிறது.
மேற்கோள்கள்
பகுப்பு:நீரகக்கரிமங்கள்
ஆப்பிரிக்கக் குள்ளத் தவளை
ஆப்பிரிக்கக் குள்ளத் தவளைகள் (African dwarf frogs) ஆப்பிரிக்காவின் சில பகுதிகளில் வாழும் சிறிய வகை நீர்த் தவளைகள். இவை முக்கியமாக காங்கோ ஆற்றுப் பகுதியில் வெப்ப வலயம் முதல் அயன அயல் மண்டலம் வரையான இடங்களில் வாழ்கின்றன.
ஆப்பிரிக்கக் குள்ள தவளைகள் தங்கள் வாழ்நாள் முழுவதையும் நீருக்கடியில் வாழும். இந்த தவளைகள் அளவு சிறிய மற்றும் ஒரு சில கிராம் எடையை உள்ளன. அவை ஆலிவ் பச்சை இருந்து கருப்பு புள்ளிகள் கொண்ட பழுப்பு நிறம். இந்த தவளைகள் சராசரி வாழ்நாள் ஐந்து ஆண்டுகள் ஆகிறது, ஆனால் அவை நீண்ட 20 ஆண்டுகளுக்கு வாழ முடியும், அவைகள் நீண்ட 6,35 சென்டிமீட்டர் (2.5 அங்குலம்) வளர முடியும்.
பகுப்பு:ஆப்பிரிக்க விலங்குகள் பகுப்பு:தவளைகள்
ரஞ்சன் கோகோய்
நீதியரசர் ரஞ்சன் கோகோய் (Ranjan Gogoi)(பிறப்பு 18 நவம்பர் 1954) என்பவர் இந்திய உச்ச நீதிமன்றத்தின் 46ஆவது தலைமை நீதிபதியாவார். இதற்கு முன்பு இவர் பஞ்சாப் மற்றும் அரியானா உயர் நீதிமன்ற தலைமை நீதிபதியாக இருந்து, பின்னர் உச்ச நீதிமன்ற நீதிபதியாக ஆனவர் ஆவார். இவரின் தந்தையான கேசவ் சந்திர கோகோய் இந்திய தேசிய காங்கிரசின் சார்பில் அசாம் மாநில முதலமைச்சராக 1982-ல் பதவி வகித்தவர் ஆவார்.
வாழ்கை
1954 நவம்பர் 18 அன்று அசாமின் கிழக்குப் பகுதியில் உள்ள திப்ருகர் நகரில் புகழ்பெற்ற குடும்பத்தில் ரஞ்சன் கோகோய் பிறந்தார். இவரது தந்தை அசாமின் முதல்வராகப் பதவிவகித்தவரான கேசவ் சந்திர கோகோய் ஆவார். திப்ருகர் நகரின் தான் போஸ்கோ பள்ளியில் படித்த ரஞ்சன் கோகோய், தில்லியில் புனித இசுடீபன் கல்லூரியில் இளங்கலை வரலாறு பயின்றார். தனது தந்தையைப் போலவே சட்டம் பயின்ற இவர், 1978-ல் வழக்கறிஞர் சங்கத்தில் இணைந்து, குவகாத்தி உயர் நீதிமன்றத்தில் வழக்கறிஞர் தொழிலைச் செய்துவந்தார். 2001 பெப்ரவரி 28 அன்று நிரந்தர நீதிபதியாக நியமிக்கப்பட்டார். 2010 பெப்ரவரி 12 அன்று  பஞ்சாப் மற்றும் அரியானா உயர் நீதிமன்றத்துக்கு பணியிட மாற்றம் செய்யப்பட்டார். 2011 பெப்ரவரி 12 அன்று தலைமை நீதிபதியாக பதவி உயர்வு பெற்றார். 2012 ஏப்ரல் 23 அன்று உச்சநீதிமன்ற நீதிபதியாக தேர்ந்தெடுக்கப்பட்டார். 2018 அக்டோபர் மூன்றாம் நாளன்று இந்திய உச்சநீதிமன்ற தலைமை நீதிபதியாக பொறுப்பேற்றார்.
மேற்கோள்கள்
பகுப்பு:1954 பிறப்புகள் பகுப்பு:இந்திய உச்ச நீதிமன்ற நீதிபதிகள் பகுப்பு:வாழும் நபர்கள் பகுப்பு:அசாமிய நபர்கள் பகுப்பு:இந்தியத் தலைமை நீதிபதிகள் பகுப்பு:மாநிலங்களவை நியமன உறுப்பினர்கள்
வடக்கலூர் (பெரம்பலூர்)
பெரம்பலூர் மாவட்டத்தில் குறிப்பிட தக்க ஏரிகளில் வடக்கலூர் ஏரியும் ஒன்றாகும்.
ஆதாரங்கள்
பகுப்பு: பெரம்பலூர் மாவட்ட ஊராட்சிகள் பகுப்பு: பெரம்பலூர் மாவட்டத்திலுள்ள கிராமங்கள்
நச்சுத்தன்மை முத்திரை
நச்சுத்தன்மை முத்திரை (Toxicity labels) என்பது இந்தியாவில் பூச்சிக்கொல்லி கொள்கலன்களில் அதன் நச்சுத் தன்மை அளவினை அடையாளம் காணபதற்காக சிவப்பு முத்திரை, மஞ்சள் முத்திரை , நீல முத்திரை மற்றும் பச்சை முத்திரைகள் ஒட்டப்படுவதனைக் குறிக்கிறது. இந்த திட்டங்கள் பூச்சிக்கொல்லிகள் சட்டம்-1968 மற்றும் பூச்சிக்கொல்லி விதிகள் (1971 ) ஆகியன பின்வருமாறு.
பூச்சிக்கொல்லி விதிகள், 1971 இல் குறிப்பிடப்பட்டுள்ளபடி முத்திரையிடல் ஒரு பொதுவான திட்டத்தைப் பின்பற்றுகிறது , மேலும் நிறுவனத்தின் பெயர், உற்பத்தியாளரின் பெயர், தற்செயலான நுகர்வு ஏற்பட்டால் மாற்று மருந்தின் பெயர் போன்ற தகவல்களைக் கொண்டுள்ளது. இது ஒரு வண்ணக் குறியீடு மூலம் பொருளின் நச்சுத்தன்மையைக் குறிக்கிறது. இது நான்கு வெவ்வேறு வண்ண லேபிள்களை முன்மொழிகிறது: அதாவது சிவப்பு, மஞ்சள், நீலம் மற்றும் பச்சை. நச்சுத்தன்மையின் வகைப்பாடு இந்தியாவில் விற்க அனுமதிக்கப்பட்ட பூச்சிக்கொல்லிகளுக்கு மட்டுமே பொருந்தும். வகைப்படுத்தப்பட்ட பூச்சிக்கொல்லிகள் சில மாநில அரசுகளின் முடிவால் தடை செய்யப்படலாம். 2011 இன் எண்டோசல்பன் போராட்டங்களைத் தொடர்ந்து கேரள மாநிலத்தில் சில சிவப்பு-லேபிள் மற்றும் மஞ்சள்-லேபிள் பூச்சிக்கொல்லிகள் தடை செய்யப்பட்டன.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:தீங்குயிர்க்கொல்லிகள் பகுப்பு:வேதிப் பாதுகாப்பு
உயர்கல்வித் துறை (தமிழ்நாடு)
உயர்கல்வித் துறை (தமிழ்நாடு) (Department of Higher Education (Tamil Nadu)) என்பது என்பது தமிழ்நாடு அரசின் ஒரு துறை ஆகும். இத்துறை உயர்கல்வியை மாநிலம் முழுவதும் பரவலாக்கப்படுவதற்காக தொடங்கப்பட்டுள்ளது.
வரலாறு
தமிழ்நாட்டில் 1957ஆம் ஆண்டு அக்டோபர் 14ம் நாள் தொழில்நுட்பக் கல்வித்துறை தொடங்கப்பட்டது. 1997ஆம் ஆண்டு கல்வி, அறிவியல் மற்றும் தொழில்நுட்பத் துறை எனத் தனித் துறைகளாகப் பிரிக்கப்பட்டது.
குறிக்கோள்கள்
உயர்கல்வித் துறையானது சமூகத்தின் தேவைகளை அடிப்படையாகக் கொண்டு கொள்கைகள், சட்டங்கள், விதிமுறைகள் மற்றும் பலவேறு திட்டங்களை இயற்றி நடைமுறைப்படுத்துவதை அடிப்படை நோக்கமாக கொண்டுள்ளது.
ஊக்கப்படுத்துதல்.
இணைப்புகள்
பகுப்பு:தமிழ்நாடு அரசுத் துறைகள் பகுப்பு: துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
இந்தியப் பொதுத் தேர்தல், 1957
பின்புலம்
இத்தேர்தலில் 403 தொகுதிகளில் இருந்து 494 உறுப்பினர்கள் தேர்ந்தெடுக்கப்பட்டனர். இவற்றுள் 312 ஒற்றை உறுப்பினர் தொகுதிகள். 91 தொகுதிகளிலிருந்து தலா இரண்டு உறுப்பினர்களும் தேர்ந்தெடுக்கப்பட்டனர். இவர்கள் தவிர 2 ஆங்கிலோ இந்தியர்களும் மக்களவைக்கு நேரடியாக நியமனம் செய்யபட்டனர். காங்கிரசுக்கு முக்கிய எதிர்கட்சியாக இந்திய கம்யூனிஸ்ட் கட்சி (சிபிஐ) இருந்தது. வேறு சில கட்சிகளும் காங்கிரசை எதிர்த்தன. ஆனால் பதினோறு ஆண்டுகளாக ஆட்சி புரிந்து வந்த காங்கிரசும் நேருவும் செல்வாக்கின் உச்சியில் இருந்தனர். எளிதாக சென்ற தேர்தலில் வென்றதை விட கூடுதல் வாக்குகளையும் இடங்களையும் வென்றனர்.
முடிவுகள்
மொத்தம் 45.44 % வாக்குகள் பதிவாகின
மேற்கோள்கள்
பகுப்பு:1957 தேர்தல்கள் பகுப்பு:இந்தியப் பொதுத் தேர்தல்கள்
1946
1946 (MCMXLI) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும்.
திப்பு சுல்தான்
திப்பு சுல்தான் (நவம்பர் 20, 1750, தேவனஹள்ளி – மே 4, 1799, ஸ்ரீரங்கப்பட்டணம்), மைசூரின் புலியென அழைக்கப்பட்டவர். 1782 ஆம் ஆண்டிலிருந்து 1799 ஆம் ஆண்டுவரை மைசூரின் அரசை ஆண்டவர். திப்பு சுல்தான் ஹைதர் அலியின் இரண்டாம் தாரமான ஃவாதிமாவின் மகனாவார். பிரித்தானியப் படைகளுடனான இரண்டாம் ஆங்கில-மைசூர்ப் போரில் ஹைதர் அலி வெற்றி பெறுவதற்கு உறுதுணையாகவிருந்த திப்பு தனது தந்தையின் மரணத்திற்குப் பின்னர் மைசூரின் மன்னரானார். ஆங்கிலேயர்களை இந்தியாவை விட்டு அகற்றுவதற்காகப் பிரான்சின் மாவீரன் நெப்போலியனுடன் பேச்சுவார்த்தைகூட நடத்தினார். மூன்றாம் மற்றும் நான்காம் ஆங்கில-மைசூர்ப் போர்களில் பிரித்தானிய அரசினாலும் அதன் கூட்டுப் படைகளினாலும் தோற்கடிக்கப்பட்டார். மே 4, 1799 ஆம் ஆண்டு தனது ஆட்சித் தலைநகரமான ஸ்ரீரங்கப்பட்டினத்தில் போரின்போது இறந்தார்.
இளமைக்காலம்
திப்பு சுல்தான் பெங்களூர் நகருக்கு வடக்கே 33 கிலோமீட்டர் தொலைவில் உள்ள தேவன அள்ளியில் 1750-ஆம் ஆண்டு நவம்பர் இருபதாம் நாள் பிறந்தார். இவரது தந்தையான ஐதர் அலி மைசூர் அரசின் படையில் அதிகாரியாக இருந்தார். தாயார் கடப்பாக் கோட்டையின் ஆளுனரின் மகளான மீர் முயினுதீன் ஆவார். ஐதர் அலி முறையான கல்வி கற்றவர் அல்ல. இதனால் அவர் திப்புசுல்தானுக்கு ஆசிரியர்களை நியமித்து உருது, பெர்சியன், கன்னடம், அரபி மொழிகளும் குரான், குதிரையேற்றம், வாள்வீச்சு, துப்பாக்கி சுடுதல், இசுலாமிய நீதிமுறை போன்றவற்றிலும் பயிற்சி பெற்றார். திப்பு சுல்தான் தனது 17-ஆம் வயதிலிருந்து அரசியல், போர் நடவடிக்கைகளைத் தலைமையேற்று நடத்தினார்.
இறப்பு
வெல்லெஸ்லி பிரபு துணைப்படை திட்டத்தின் ஒரு பகுதியாக மைசூரில் ஆங்கிலேய படை ஒன்றை நிரந்தரமாக வைக்க வேண்டும் என்று வலியுறுத்தினார்.இதற்கு திப்பு சுல்தான் உடன்படவில்லை. இதனால் ஆங்கிலேயர் போரை அறிவித்தனர். இது நான்காம் மைசூர் போர் என்று அழைக்கப்படுகிறது. இது 1799 ஆம் ஆண்டு நடைபெற்றது. ஜெனரல் டேவிட் பெய்ர்டு ஸ்ரீரங்கப்பட்டிணத்தின் மீது திடீர் தாக்குதல் நடத்தி கைப்பற்றினார். அமைதி உடன்படிக்கைக்கான திப்புவின் கோரிக்கை நிராகரிக்கப்பட்டது. இறுதி மோதலில் காயமுற்ற திப்பு ஒரு ஐரோப்பிய படைவீரனால் சுட்டுக்கொல்லப்பட்டார்.
நிர்வாகம்
"கிழக்கிந்திய கம்பெனியின் குலை நடுக்கம் " திப்புவின் மைசூர் அரசைப் பார்த்து லண்டன் பத்திரிகைகள் வியந்தனர்.
"ஆம் நான் அவனைக்கண்டு அஞ்சுகிறேன். அவன் நாமறிந்த மற்ற இந்திய மன்னர்களைப் போன்றவன் அல்ல. மற்ற மன்னர்கள் மத்தியில் இவன் ஏற்படுத்தும் முன்னுதாரணத்தை கண்டும் நான் அஞ்சுகிறேன். ஆனால், அவனைப் பின்பற்றும் தகுதியில்லாத கோழைகளாக மற்ற மன்னர்கள் இருப்பது நம் அதிர்ஷ்டம்". என்று கடிதம் எழுதுகிறான் மார்க்வெஸ் வெல்லஸ்லி.
ஆடுகளைப் போல 2௦௦ ஆண்டுகள் பிழைப்பதை விடப் புலியைப் போல 2 நாட்கள் வாழ்ந்து மடியலாம் என்று மரணப்படுக்கையில் திப்பு முழங்கினார்.
மைசூர் ஏவுகணைகள்
திப்பு சுல்தானின் ஏவுகணைத் தொழில்நுட்பமே பிற்கால பிரிட்டிஷாரின் ஏவுகணைத் தொழில்நுட்பத்தின் முன்னோடி.
இலண்டன் அருகில் ஊல்ரிச் எனும் ஊரில் உள்ள ரோதுண்டா அருங்காட்சியகத்தில் திப்பு சுல்தான் பயன்படுத்திய ஏவுகணைகள் வைக்கப்பட்டுள்ளன. இவற்றைப் பார்க்க இந்தியாவின் முன்னாள் குடியரசுத் தலைவர் அப்துல் கலாம் முயற்சி எடுத்துக்கொண்டார். உலக அளவில் முதல் இராணுவ ஏவுகணைகள் அவையே என்பதையும் பிற்காலத்தில் பிரிட்டிஷார் ஆய்வு நடத்தி அவற்றைத் திருத்தியமைத்துப் பயன்படுத்தியதையும், மேலும் இது இந்தியாவில் திப்பு சுல்தானின் சொந்த தொழில்நுட்பம் என்பதையும், பிரெஞ்சு நாட்டினரிடமிருந்து கற்றது அல்ல என்பதினையும் சர் பெர்னார்டு லோவல் எனும் பிரபல பிரிட்டிஷ் விஞ்ஞானி எழுதிய ’விண்வெளி ஆராய்ச்சிகளின் தோற்ற மூலங்களும், பன்னாட்டுப் பொருளாதாரங்களும் (The Origins and International Economics of Space Explorations) எனும் நூலின் உதவியோடு அப்துல் கலாம் நிரூபிக்கிறார்.
நீதி அமைப்பு
திப்பு சுல்தான் இந்து மற்றும் முஸ்லீம் குடிமக்களுக்காக இரு சமூகங்களிலிருந்தும் நீதிபதிகளை நியமித்தார். ஒவ்வொரு மாகாணத்திலும், முஸ்லிம்களுக்குக் காஜி மற்றும் இந்துக்களுக்கு பண்டிட் நியமிக்கப்பட்டிருந்தது. உயர் நீதிமன்றங்களும் இதே போன்ற அமைப்பைக்கொண்டிருந்தது.
ஒழுக்க அறம் நிர்வாகம்
அவரது நிர்வாகத்தில் மதுபானம் மற்றும் விபச்சாரம் கறாராகத் தடைசெய்யப்பட்டிருந்தது. கஞ்சா போன்ற போதை தரும் பொருட்களின் பயன்பாடு மற்றும் உற்பத்தியும் தடைசெய்யப்பட்டது.
கேரளாவில் பல கணவர் மனம் நடைமுறைகளை, திப்பு சுல்தானால் தடைசெய்யப்பட்டது. முந்தைய காலங்களில் முலை வரி பண்பாட்டால் கேரளாவில் அனைத்து பெண்களின் மார்பகங்களையும் மறைப்பது நடைமுறையில் இல்லாததினால், அனைத்து பெண்களும் மார்பகங்களை மறைக்கலாம் என்பதற்காக ஒரு ஆணையை நிறைவேற்றினார்.
ஆணை பின்வருமாறு:
பாலகாட்டின் முழு பிரதேசங்களிலும் (அதாவது, மலை காடுகளின் கீழே உள்ள நாட்டில்) பெரும்பாலான இந்துப் பெண்கள் தங்கள் மார்பகங்களையும் மறைக்காமல், தலைவிரித்து அவிழ்த்துக் கொண்டு செல்கிறார்கள். இது விலங்குகளைப் போன்று நடத்துவதாகும். இந்தப் பெண்களில் யாரும் இனி ஒரு முழுமையான அங்கி (மார்பகங்களை மறைக்க), மற்றும் முக்காடு இல்லாமல் வெளியே செல்லக் கூடாது.
இந்து அதிகாரிகள்
திப்பு சுல்தானின் பொருளாளராகக் கிருஷ்ணா ராவ் என்பவரும், ஷாமையா ஐயங்கார் அவரது தபால் மற்றும் காவல்துறை அமைச்சராகவும், அவரது சகோதரர் ரங்கா ஐயங்கார் ஒரு அதிகாரியாகவும், பூர்ணையா என்பவர் "மிர் அசாஃப்" எனும் மிக முக்கியமான பதவியையும் வகித்தார். முகலாய அரசவையில், மூல்சந்த் மற்றும் சுஜன் ராய் அவரது தலைமை முகவர்களாக இருந்தனர், மேலும் அவரது "பெஷ்கர்" தலைவரான சுபா ராவும் என்பவரும் ஒரு இந்துவாக இருந்தார்.
காரன் வாலீஸின் சிலை
திப்பு சுல்தானுக்கு ஆதரவாக இருந்தவர்களை சூழ்ச்சியாலும், திப்பு சுல்தானை மைசூர் யுத்தத்திலும் தோற்கடித்த காரன் வாலீஸ், ஸ்ரீரங்கப்பட்டின உடன்படிக்கையின்படி பணத்திற்காகத் திப்புவின் இரண்டு மகன்களையும் பணயமாகப் பிடித்து வைத்துக் கொண்டான். சென்னை கோட்டை அருங்காட்சியகத்தில் உள்ள காரன் வாலீஸ் சிலையில் சரணடைந்த திப்புவின் மகன்களைத் தன்னுடன் வைத்துக் கொண்டிருக்கும் காட்சி சித்திரிக்கப்பட்டிருக்கிறது. துரோகத்தின் சின்னமாகக் கருதப்பட்ட இச்சிலை, பொதுமக்களின் எதிர்ப்பால், காரன் வாலீஸ் சிலை சென்னையில் ஊர்ப்பகுதியிலிருந்து அகற்றப்பட்டு, சென்னை ஜார்ஜ் கோட்டை அருங்காட்சியகத்தில் வைக்கப்பட்டது.
ஏலம்
2015 ஆம் ஆண்டு இவர் பயன்படுத்திய 30 ஆயுதங்கள் லண்டனில் உள்ள போன்ஹாம்ஸ் ஏல நிறுவனத்தில் ஏலம் விடப்பட்டது. இந்த ஏலத்தில் 6 மில்லியன் பவுண்டுகள் வசூலானது.
வெளி இணைப்பு
பகுப்பு:மைசூர் அரசர்கள் பகுப்பு:1750 பிறப்புகள் பகுப்பு:1799 இறப்புகள் பகுப்பு:இசுலாமியப் பேரரசர்கள் பகுப்பு:இந்திய முஸ்லிம்கள் பகுப்பு:இந்திய அரசர்கள் பகுப்பு:18-ஆம் நூற்றாண்டு இந்திய அரசர்கள்
பனிச்சிறுத்தை பாதுகாப்பு இந்திய அறக்கட்டளை
பனிச்சிறுத்தை பாதுகாப்பு இந்திய அறக்கட்டளை (Snow Leopard Conservancy India Trust(SLC-IT)) தன் தொடக்கத்திலிருந்து, அதிக அச்சுறுத்தலுக்கு உள்ளான பனிச்சிறுத்தை (உஞ்சியா உஞ்சியா), அதன் இரை இனங்கள் மற்றும் இந்தியாவில் அதன் வாழ்விடத்தைப் பாதுகாக்கும் பணியினைச் செய்து வருகின்றது. இந்த அறக்கட்டளை இந்திய எல்லை முழுவதும் பனிச்சிறுத்தை எதிர்கொள்ளும் பிரச்சனைகளுக்கு சமூக அடிப்படையிலான தீர்வுகளை ஊக்குவிப்பதில் கவனம் செலுத்துகிறது. இந்த அமைப்பு 2003-ல் விருது பெற்ற இமாலயன் இல்லத் தங்கல் திட்டத்திற்கு முன்னோடியாக இருந்தது. பாதுகாப்பைத் தவிர, இந்த அமைப்பு பனிச்சிறுத்தை, அதன் வேட்டையாடும் இனங்கள் பற்றிய சூழலியல் ஆராய்ச்சியையும் நடத்துகிறது, இது பாதுகாப்புத் திட்டங்களுக்கு வழிகாட்ட உதவுகிறது .
வரலாறு
பனிச்சிறுத்தை பாதுகாப்பு இந்திய அறக்கட்டளை 2000ஆம் ஆண்டில் பனிச்சிறுத்தை பாதுகாப்பு அமைப்பின் இந்தியக் கிளையாக உருவாக்கப்பட்டது. 2003ல் தன்னாட்சி பெற்ற இந்திய அமைப்பாக மாறியது.
சமூகம் சார்ந்த பாதுகாப்பு
பனிச்சிறுத்தை மற்றும் இமயமலை மற்றும் ஆசியாவின் பிற மலைப்பகுதிகளில் உள்ள பிற வனவிலங்குகள் மற்றும் பனிச்சிறுத்தை மற்றும் பிற வனவிலங்குகளுடன் வளங்களைப் பகிர்ந்து கொள்ளும் உள்ளூர் மக்களின் ஆதரவு இல்லாமல் பாதுகாக்க முடியாது என்று அமைப்பு நம்புவதால், சமூக அடிப்படையிலான பாதுகாப்பிற்கு அதிக முன்னுரிமை அளிக்கப்படுகிறது.
எனவே, உள்ளூர் சமூகத்தைச் சேர்ந்தவர்கள் பாதுகாப்புப் பணியில் வருவதற்கு, வாழ்வாதாரத்தை மேம்படுத்துவதற்காக அடிமட்ட அளவில் அயராது உழைத்து வருகிறது. இன்று, இமயமலைத் தங்கும் விடுதிகள் மற்றும் பிற சமூகப் பாதுகாப்புத் திட்டங்கள் செயல்படுத்தப்பட்டு பதினைந்து ஆண்டுகளுக்குப் பிறகு, மக்கள் தங்கள் கிராமங்களுக்கு அருகில் காட்டு விலங்குகளை ஈர்க்க முயல்கின்றனர். இது இந்தியாவிலும் வெளியிலும் முதன்மையான பாதுகாப்பு வெற்றிக் கதைகளில் ஒன்றாகும்.
சுற்றுச்சூழல் கல்வி
பயிற்சி மற்றும் விழிப்புணர்வு மூலம் சுற்றுச்சூழல் கல்வி என்பது பனிச்சிறுத்தை பாதுகாப்பு இந்திய அறக்கட்டளையின் பாதுகாப்பு மாதிரியின் முக்கிய அங்கமாகும். லடாக்கின் வளமான பல்லுயிர் மற்றும் பாதுகாப்பு சிக்கல்களை எடுத்துக்காட்டும் புத்தகங்கள், குறுந்தகடுகள் மற்றும் துண்டுப்பிரசுரங்கள் போன்ற கல்விப் பொருட்களை இந்த பாதுகாப்பு நிறுவனம் தொடர்ந்து தயாரித்து வருகிறது. இந்த அமைப்பு புனேவை தளமாகக் கொண்ட அமைப்பான கல்பவிரிச்சத்துடன் இணைந்து, ரி கியாஞ்சா (மலைகளின் நகைகள்), லடாக்கிற்கான பல்லுயிர் வளக் கருவியைக் கொண்டு வந்தது. இது குழந்தைகள் மற்றும் கல்வியாளர்களால் பாராட்டப்பட்டது. ரி கியாஞ்சா மற்றும் இதர ஆதாரப் பொருட்களைப் பயன்படுத்தி, பள்ளிகளில் பயிலரங்குகளைத் தவறாமல் நடத்தி, பள்ளிக் குழந்தைகளைப் பல்லுயிர் வளம் நிறைந்த பகுதிகளுக்குக் களப்பயணம் செய்து, பாதுகாப்பு விழிப்புணர்வை ஏற்படுத்துகிறார்கள். இவர்களின் கல்வித் திட்டத்தில் ஆசிரியர் பயிற்சியும் ஒரு முக்கிய அங்கமாகும். மிகச் சமீபத்தில் இவர்கள் பட்டதாரி மாணவர்களுக்கும் பெரியவர்களுக்கும் கல்வி மற்றும் பயிற்சி அளிக்கத் தொடங்கியுள்ளனர்.
கரோலஸ் லின்னேயஸ்
thumb|right|கரோலஸ் லின்னேயஸ் தனது தேசிய உடையில். கரோலசு இலின்னேயசு (Carl Linnaeus or Carolus Linnæus) (மே 23, 1707 - சனவரி 10, 1778) சுவீடன் நாட்டைச் சேர்ந்த, உயிரினங்களைப் பற்றி ஆய்வு செய்த முன்னோடி அறிவியலாளர். இவர் தாவரவியலாளராகவும், விலங்கியலாளராகவும், மருத்துவராகவும் திகழ்ந்தார். புதிய, தற்கால அறிவியல் வகைப்பாட்டு (scientific classification) முறைக்கும், பெயர்முறைக்கும் (nomenclature) அடிப்படையை உருவாக்கியவர் இவரே. தற்கால சூழிணக்கவியல் அல்லது சூழிசைவு இயலின் (ecology) முன்னோடிகளில் ஒருவராக இவர் கருதப்படுகிறார். எனவே இவர் நவீன வகைப்பாட்டியலின் தந்தையென அழைக்கப்படுகிறார்.
thumb|right|210px|கார்ல் வி. லின்னே என்று தன்கையொப்பத்தில் இட்டுள்ளார். கடை எழுத்தாகிய e மீது ஏகாரத் திரிபுக் குறியிட்டுக் காட்டியுள்ளார்.
பெயர்
"கார்ல் லின்னேயஸ்", "கரோலஸ் லின்னேயஸ்", கார்ல் வொன் லின்னே, "கார்ல் லின்னே" போன்ற பல்வேறுபட்ட பெயர்கள்வழி இவர் குறிப்பிடப்படுகின்றார். இவரது உண்மையான சுவீடிய மொழிப் பெயர்பற்றி இப்பொழுதும் குழப்பம் நிலவுகிறது.(சுவிடியப் பெயர்-"Carl von Linné"; இலத்தீனியப்பெயர்-"Carolus Linnaeus" (1707–1778)) 'கார்லஸ் லின்னேயஸ்' என்பது லத்தீனாக்கம் செய்யப்பட்ட பெயராகும். இப்பெயரையே அவர், இலத்தீன் மொழியில் தான் எழுதிய அறிவியல் நூல்களில் பயன்படுத்தியுள்ளார்.
வரலாறு
சுவீடனின் இராசல்ட்டு கிராமத்தில் கரோலஸ் லின்னேயஸ், 1707 ஆம் ஆண்டு மே 23 ஆம் நாள், ஒரு பண்ணையில் பிறந்தார். இந்த இராசல்ட்டு(Råshult) என அழைக்கப்படும் பகுதி, தென் சுவீடனில் ஸ்மாலாந்து (Småland) மாகாணத்தில் உள்ள Älmhult Municipality இல் அமைந்துள்ளது.
இவரது தந்தை ஒரு பாதிரியார் ஆவார். தாவரவியலாளரும்கூட. தன் மகன் லின்னேயஸுக்குச் சிறந்த கல்வி அளிக்கவேண்டும் என்பதைக் குறிக்கோளாகக் கொண்டிருந்தார். கரோலஸ் லின்னேயஸ் இலத்தீன் மொழி, தாவரவியல், மதக் கல்வி ஆகியவற்றைத் தம் தந்தையிடமே கற்றுத் தேர்ந்தார். தந்தையைப் போன்று இவரும் தாவரங்கள் மீது அதிக ஈடுபாடு கொண்டிருந்தார். தம் வீட்டுத் தோட்டத்தில் பல்வேறுவகையான தாவரங்களை வளர்த்து வந்தார். புதிய தாவரங்கள் பலவற்றைத் தேடிக் கண்டுபிடித்தார். இவருடைய ஈடுபாட்டைக் கண்டு, லின்னேயஸ் வீட்டில் இருந்தவாறு கல்வி கற்பதை இவரது தந்தை உறுதி செய்தார்.
லின்னேயஸ் தம் பத்தாவது வயதில் பள்ளியில் சேர்ந்து கல்வி பயின்றார். தொடர்ந்து தாவர ஆராய்ச்சிகளையும் இவர் மேற்கொண்டு வந்தார். உடலியல் மற்றும் தாவரவியல் குறித்த கல்வியை முறையே லுண்ட், உப்சாலா பல்கலைக்கழகங்களில் பெற்றார். பூக்களில் உள்ள பாலுறுப்புக்கள் பற்றிய கட்டுரை ஒன்றால் கவரப்பட்ட இவர், அதே தலைப்பில் தானும் கட்டுரை ஒன்றை எழுதியதன் மூலம் தாவரவியற் பூங்காவான  உப்சாலா பல்கலைக்கழகத்திலேயே தாவரவியல் துறை விரிவுரையாளராகப் பணிபுரியும் வாய்ப்புக் கிடைத்தது. அங்கு இவர் ஆற்றிய விரிவுரைகள் புகழ்மிக்கவை. தாவர வகைப்பாட்டியல் முறை குறித்து கட்டுரைகள் படைத்தார். இவ் ஆராய்ச்சியில் ஈடுபட இவருக்குப் போதுமான நிதியை, 1732 இல், அக்காலத்தில் அதிகம் அறியப்பட்டிராத லாப்லாந்து (Lapland) பற்றிய ஆய்வுப் பயணம் ஒன்றுக்கு உப்சாலா அறிவியல் அக்காடமி வழங்கி ஊக்கப்படுத்தியது.
இதற்காக, இவர் நெடும் பயணம் மேற்கொண்டார். தாவரங்கள், பறவைகள் மட்டுமல்லாது புவியியல் பற்றியும் எண்ணற்ற குறிப்புகளை எழுதினார். இந்த ஆராய்ச்சியின் முடிவில் இவர் நூற்றுக்கும் மேற்பட்ட புதிய வகை தாவர இனங்களை அடையாளம் கண்டார். அவற்றை அடிப்படையாகக் கொண்டு, ஃப்ளோரோ லேப்போனிகா என்ற நூலை லின்னேயஸ் எழுதினார். அதன்பின், தாவர, விலங்குகளுக்கு இரு பெயரீடு முறை குறித்து ஆராய்ந்தார். பிறகு, நெதர்லாந்தில் உள்ள ஆர்தர்ஜிக் பல்கலைக்கழகத்தில் மலேரியா மற்றும் அதன் காரணிகள் குறித்து ஆய்வுக் கட்டுரையொன்றை எழுதி சமர்ப்பித்து, மருத்துவத் துறையிலும் பட்டம் பெற்றார்.
வகைப்பாட்டியல்
லின்னேயசு உயிரினங்களை ஒரு படிமுறை அமைப்பில் வகுத்தார். இவரது வகைப்பாட்டில் ஐந்து படிநிலைகள் (levels) அமைந்திருந்தன:
இவர் உயிரினங்களை பிளாண்டே (plantae - தாவரங்கள்), அனிமேலியா (animalia - விலங்குகள்) என இரு திணைகளாகப் பகுத்தார். இத்திணைகள் ஒவ்வொன்றும் வகுப்புகளாகவும், வகுப்புகள் வரிசைகளாகவும், வரிசைகள் பேரினங்களாகவும், பேரினங்கள் இனங்களாகவும் வகுக்கப்பட்டன.
பதினெட்டாம் நூற்றாண்டின் தொடக்கத்தில், பல சொற்களாலான, ஒரு பெயரில், ஒரு தாவரம் அழைக்கப்பட்டது. இதற்குப் பல சொற்பெயரிடு முறை என்று பெயர். பலசொற்களால் பெயரிடும் முறையின் சிக்கல்களைத் தவிர்க்க, 1623 ஆம் ஆண்டு, காசுபர்டு பாகின் ( Gaspard Bauhin (1560–1624)) என்ற அறிஞர், இரு சொற்பெயரிடல் முறைமையை அறிமுகப் படுத்தினார். இம்முறையை பின்பற்றி, சுவீடன் நாட்டைச் சேர்ந்த தாவரவியலாளரும், மருத்துவருமான கரோலஸ் லின்னேயஸ்  (1707–1778) பெயரிடல் முறையைப் பெரிதும் ஒழுங்கு படுத்தினார். அவ்வாறு அவர் உருவாக்கிய விதிமுறைகளைக் கொண்டு, நூல் ("Species Plantarum", 1753 ) ஒன்றை இயற்றினார். இவர் உருவாக்கிய இருசொல் பெயரிடும் முறையானது எளிய முறையில் அமைந்திருந்தது. இம்முறையே நடப்பில் வழக்கத்தில் பயன்படுத்தப்பட்டு வருகின்றது. இக்காரணங்களால், கரோலஸ் லின்னேயஸ், வகைப்பாட்டியலின் தந்தை என்றழைக்கப்படுகிறார்.
இயற்கையின் அமைப்பு(Systema Naturae)
இயற்கையின் அமைப்பு முதல் பதிப்பு 1735 இல் நெதர்லாந்தில் அச்சிடப்பட்டது. இது ஒரு பன்னிரண்டு பக்க புத்தகமாகும். இது 1758 ல் அதன் 10 வது பதிப்பில் வெளிவந்த நேரத்தில், இது 4,400 விலங்கினங்கள் மற்றும் 7,700 தாவர இனங்கள் கொண்டதாக இருந்தது. இப்போது உயிரி அட்டவணை என அழைக்கப்படும் அமைப்பு, கிட்டத்தட்ட 200 ஆண்டுகளுக்கு முந்தைய பாகின் சகோதரர்கள் மூலம் உருவாக்கப்பட்டது என்றாலும், லின்னேயஸ் ஆராய்ச்சிக்கு பின்பே அறிவியல் சமூகத்தில் இது பரவலாகத் தொடர்ந்து பயன்படுத்தப்பட்டது.
இன வகைப்பாடு
இன வகைப்பாடு, 1737 இல் வெளியிடப்பட்டது. இதன் 10 பதிப்புகளில் லின்னேயஸ் அவர்களால் 1754ல் வெளியிடப்பட்ட ஐந்தாவது பதிப்பு மிக முக்கியமானதாக உள்ளது. இதில் 24 வகைகளாகத் தாவர உலகம் பிரிக்கப்பட்டுள்ளது, தாவரங்களின் மறைக்கப்பட்ட இனப்பெருக்க பாகங்கள் அனைத்தும் சேர்க்கப்பட்டுள்ளது.
தாவரங்களின் கருத்தியல் வகைப்பாடு(Philosophia Botanica)
தாவரங்களின் கருத்தியல் வகைப்பாடு 1751ல் வெளியிடப்பட்டது. தாவர வகைப்பாடு மற்றும் பெயரிடும் முறைபற்றிய லின்னேயஸின் சிந்தனை சுருக்கத்தை, அவர் முன்பு 1736ல் தாவரங்களின் அடிப்படை வகைப்பாடு (Fundamenta Botanica) மற்றும் 1737ல் தாவரங்களின் தீவிர வகைப்பாடு (Critica Botanica) என்ற புத்தகமாக வெளியிட்டிருந்தார். இங்கிலாந்து, பிரான்சு ஆகிய நாடுகளில் கரோலஸ் லின்னேயஸ் பயணம் மேற்கொண்டு, நிறைய மாதிரிகளைச் சேகரித்ததுடன் அங்குள்ள அறிவியல் அறிஞர்கள் பலரை சந்தித்தார். பின்னர், சுவீடன் திரும்பி, ஸ்டாக்ஹோமில் மருத்துவராகப் பணியாற்றினார். ராயல் ஸ்வீடிஷ் அறிவியல் அகாடமி என்னும் அமைப்பைத் தோற்றுவித்து, அதன் முதல் தலைவராகவும் பொறுப்பேற்றுக் கொண்டார். உப்சாலா பல்கலைக்கழகத்தில் மருத்துவப் பேராசிரியராக 1741 இல் பொறுப்பேற்று, பின் 1750 இல் அப் பல்கலைக்கழகத்தின் தலைமைப் பொறுப்பை ஏற்றுக் கொண்டார்.
மறைவு
சுவீடன் மன்னர், கரோலஸ் லின்னேயஸுக்கு 1761 இல் சர் பட்டம் வழங்கிப் பாராட்டினார். நவீன சூழலியலின் (Ecology) முன்னோடிகளில் ஒருவராகக் கருதப்படுபவரும், தற்கால அறிவியல் வகைப்பாட்டியலின் தந்தை எனப் போற்றப்படுபவருமான கரோலஸ் லின்னேயஸ் தம் 71-வது வயதில் (1778) மறைந்தார்.
நினைவுச் சின்னங்கள்
லின்னேயஸ் பிறந்த ஆண்டின் நூற்றாண்டுகளில் பெரும் கொண்டாட்டங்கள் நடத்தப்படுகிறது. லின்னேயஸின் உருவம் பொதிந்த பல சுவீடிய அஞ்சல் தலைகள் மற்றும் நோட்டுகள் வெளியிடப்பட்டது. உலகம் முழுவதும் உள்ள நாடுகளில் லின்னேயசுக்கு ஏராளமான சிலைகள் உள்ளன. 1888 முதல் லண்டன் லின்னியன் சங்கத்தின் சார்பில் தாவரவியல் அல்லது விலங்கியலில் சிறப்பான பணியாற்றியவர்களுக்கு லின்னியன் பதக்கம் வழங்கப்பட்டது. வாக்‌ஷொ பல்கலைக்கழகம் மற்றும் கால்மர் கல்லூரிகளை இணைத்து லின்னேயஸ் பல்கலைக்கழகம் ஆகச் சுவீடன் பாராளுமன்றம் மூலம் 1 ஜனவரி 2010 இல் ஒப்புதல் அளிக்கப்பட்டது. மேலும் இரட்டைப்பூ பேரினம் (லின்னெயா; Linnaea), நிலவு பள்ளம் (லின்னெ; Linné) மற்றும் கோபால்ட் சல்பைட்டு தாது (லின்னைட்; Linnaeite) ஆகியவைக்கு லின்னேயஸ் என்று பெயரிடப்பட்டது.